**ELŐTERJESZTÉS**

**Tiszavasvári Város Önkormányzata Képviselő-testületének**

**2024. május 23-án tartandó rendkívüli ülésére**

Az előterjesztés tárgya: Az „Élhető településközpont kialakítása Tiszavasváriban” című TOP\_PLUSZ-1.2.1-21-SB1-2022-00006 azonosítószámú pályázat közbeszerzési eljárásának lezárásáról és újabb eljárás kiírásáról

Mellékletek: Bontási jegyzőkönyv, BB jegyzőkönyv,

Ajánlattételi felhívás, Közbeszerzési dokumentáció, Szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Huri-Szabó Szilvia - ügyintéző

Az előterjesztés ügyiratszáma: TPH/416-43/2024.

Az előterjesztést véleményező bizottságok a hatáskör megjelölésével:

Az előterjesztés anyagát bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. május 22.

Huri-Szabó Szilvia

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**Az „Élhető településközpont kialakítása Tiszavasváriban” című**

**TOP\_PLUSZ-1.2.1-21-SB1-2022-00006 azonosítószámú pályázat** **közbeszerzési eljárásának lezárásáról és újabb eljárás kiírásáról**

Tisztelt Képviselő-testület!

Az „Élhető településközpont kialakítása Tiszavasváriban” című TOP\_PLUSZ-1.2.1-21-SB1-2022-00006 azonosítószámú pályázat megvalósítása érdekében a 224/2023. (VIII.31.) Kt. határozattal elfogadásra került a közbeszerzési kiírás (ajánlattételi felhívás, ajánlattételi dokumentációt, szerződés-tervezet), majd a 277/2023. (X.26.) Kt. határozattal annak a módosítása, amely nyílt, feltételes eljárásként került kiírásra a közbeszerzésekről szóló 2015. évi CXLIII. törvény (továbbiakban: Kbt.) 117. § (1) bekezdés alapján. Az ajánlattételi határidő eredetileg 2024.05.02. 10:00 óra volt, mely a beérkező kiegészítő tájékoztatások következményeként módosításra került 2024.05.09. 10:00 órára. A határidőig 3 db árajánlat érkezett be, a bontási jegyzőkönyvből megállapítható, hogy mind a három ajánlat meghaladja a rendelkezésre álló fedezetet, így a Bíráló Bizottság javasolja az eljárást eredménytelenné nyilvánítani a Kbt. 75. § (2) bekezdés b) pontja alapján.

Tekintettel a fentiekre egy újabb közbeszerzési eljárás lefolytatása válik szükségessé, figyelembe véve a pályázat befejezési határidejét, melynek kiírásáról célszerű egyidejűleg döntést hozni egy különálló határozattal.

Megkérem a Tisztelt Képviselő-testületet, hogy a közbeszerzési eljárás lezárásáról és újabb közbeszerzési eljárás lefolytatásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2024. május 22.

**Szőke Zoltán**

**polgármester**

**HATÁROZAT-TERVEZET 1.**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2024. (V.23.) Kt. számú**

**határozata**

**Az „Élhető településközpont kialakítása Tiszavasváriban” című**

**TOP\_PLUSZ-1.2.1-21-SB1-2022-00006 azonosítószámú pályázat**

**közbeszerzési eljárásának lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítja –** elfogadva a Bírálóbizottság döntési javaslatát **-** az **„Élhető településközpont kialakítása Tiszavasváriban”** című TOP-PLUSZ-1.2.1-21-SB1-2022-00006azonosítószámú pályázat megvalósításához lefolytatott **közbeszerzési eljárás eredménytelenségét** a Kbt. 75. § (2) bekezdés b) pontjára való tekintettel.
2. **Felkéri a polgármestert, hogy:**

**- a döntésről tájékoztassa az Ajánlattevőket,**

**- tegye meg a szükséges lépéseket az ajánlati biztosíték visszautalása iránt az Ajánlattevők részére,**

**- tegye meg a szükséges intézkedéseket az újabb közbeszerzési eljárás lefolytatására**

**Határidő:** azonnal **Felelős:** Szőke Zoltán polgármester

**HATÁROZAT-TERVEZET 2.**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2024. (V.23.) Kt. számú**

**határozata**

**Az „Élhető településközpont kialakítása Tiszavasváriban” című**

**TOP\_PLUSZ-1.2.1-21-SB1-2022-00006 azonosítószámú pályázat**

**újabb közbeszerzési eljárásának kiírásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Élhető településközpont kialakítása Tiszavasváriban”** című TOP-PLUSZ-1.2.1-21-SB1-2022-00006 azonosítószámú **pályázat keretében megvalósítandó beruházás kivitelezési munkáival kapcsolatos közbeszerzési dokumentációt, az eljárást megindító felhívás tartalmát és a szerződés-tervezetet.**
2. **Felkéri a polgármestert, hogy gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben.**

**III. Felkéri a Bíráló Bizottságot, hogy az ajánlattételi határidő lejártát követően a javaslatáról tájékoztassa a Képviselő-testületet.**

**Határidő:** azonnal **Felelős:** Szőke Zoltán polgármester